नवजोत सिंह सिद्धू का जोरदार हमला, बोले- पीएम मोदी पकौड़ा और भगौड़ा स्कीम के लिए जाने जाएंगे  
सिद्धू का पीएम मोदी पर हमला
बोले- पीएम मोदी पकौड़ा और भगौड़ा स्कीम के लिए जाने जाएंगे
उन्होंने बेरोजगारी को लेकर भी पीएम पर साधा निशाना
नवजोत सिंह सिद्धू (Navjot Singh Sidhu) ने कहा कि केवल सत्ता में मौजूद लोग ही जवाबदेह हैं और उनसे ही सवाल पूछे जाते हैं. "जो सत्ता में नहीं हैं वे सवालों के जवाब नहीं दे सकते, क्योंकि वे फैसले लेने वाले नहीं हैं. लेकिन यहां हर बार सरकार ही सवाल पूछती है." इस चुनाव में भाजपा का ध्यान राष्ट्रवाद और राष्ट्रीय सुरक्षा पर केंद्रित है. इस सवाल के जवाब में उन्होंने कहा, "सरकार लोगों का ध्यान मुददों से भटकाने की कोशिश कर रही है"

नवजोत सिंह सिद्धू (Navjot Singh Sidhu) की पार्टी कांग्रेस बार-बार यह दावा करती रही है कि भाजपा उन सभी मुद्दों से बच रही है, जो व्यापक बेरोजगारी से शुरू होकर आम आदमी की चिंता करते हैं. वहीं कांग्रेस अध्यक्ष राहुल गांधी भी अपनी चुनावी रैलियों में अक्सर राफेल सौदे में कथित भ्रष्टाचार को लेकर पीएम मोदी पर हमला बोलते हैं और उन्हें बहस की चुनौती देते हैं. नवजोत सिंह सिद्धू (Navjot Singh Sidhu) ने पीएम मोदी पर हमला करते हुए कहा कि वो अब प्रधानमंत्री नहीं बल्कि प्रचारमंत्री हैं. उन्होंने अपने प्रचार पर 6000 करोड़ खर्च किए थे.

उन्होंने आगे कहा, "पीएम मोदी ने 25 लाख नौकरियां पैदा करने की बात कही थी, लेकिन साल में 2 लाख नौकरियां पैदा करने में भी वो कामयाब नहीं हुए. और यह सरकारी आंकड़े हैं. यहां तक की बड़े अनुंबध जिन्हें एचएएल या डीआरडीओ को जाना चाहिए था, वो विदेशी फर्मों में जा रहे हैं."